text: Læs Villy Søvndals blå bog
  11 december 2013 kl. 12.55
  Få et hurtigt overblik over Villy Søvndals karriere her.
  * Villy Søvndal er født 4. april 1952 i Linde i Struer Kommune.
  * Han blev Hf-student fra Nørre Nissum Seminarium i 1971 og uddannet lærer fra Kolding Seminarium i 1971.
  * Fra 1980 til 1992 var han lærer ved Kolding Skolevæsen.
  * I 1976 meldte Villy Søvndal sig ind i Socialistisk Folkeparti, og fra 1982 til 1994 var han medlem af byrådet i Kolding.
  * I 1994 blev han valgt til Folketinget og fik i 2005 formandsposten i Socialistisk Folkeparti.
  * 3. oktober 2011 blev han udenrigsminister efter at have bragt SF i regering for første gang ved valget i september 2011.
  * 7. september 2012 meddelte Villy Søvndal, at han trækker sig fra formandsposten, men at han fortsætter som udenrigsminister.
  * 22. oktober 2013 gennemgik Villy Søvndal en vellykket operation for en blodprop i hjertet.
  * 8. november tog Villy Søvndal orlov, efter hans kone, Heidi Perto, blev ramt af et hjerteanfald. Meldingen var på det tidspunkt, at Søvndal forventes tilbage på ministerposten til januar.
  * 11. december: Villy Søvndal meddeler, at han trækker sig som udenrigsminister og stopper som medlem af Folketinget.
  * Villy Søvndal har desuden bestredet flere tillidshverv. Fra 1986 til 1994 var han medlem af Sammenslutningen af Sociale Udvalg i Danmark (SASU). Og fra 1991 til 1994 sad han som formand for Pædagogers og Klubfolks Pensionskasse (PBU).
  * Villy Søvndal har tre børn fra et tidligere ægteskab.
  